אהרן כ"ץ (דיין)

הרב אברהם אהרון כ"ץ (נולד בי"ט באב ה'תש"ט, 14 באוגוסט 1949) הוא דיין ישראלי, כיהן כדיין בבית הדין הרבני הגדול בירושלים. קודם לכן כיהן כאב בית הדין באשקלון, כדיין בבית הדין הרבני בחיפה, כרב צבאי וכרב שכונה בבאר שבע.

ביוגרפיה
נולד בסלובקיה לרב אליהו כץ, רבה של ברטיסלאבה ולימים רבה של באר שבע וחבר מועצת הרבנות הראשית לישראל. נקרא על שם סבו הרב אברהם אהרון כ"ץ, רבה של ניטרה ונכדו של הרב מנחם כ"ץ פרוסטיץ. למד בבית הספר היסודי בעירו והחל לימודי תיכון.

בשנת ה'תשכ"ה (1964) עלה לישראל, ובין השנים תשכ"ה-תשכ"ז למד בישיבת פוניבז' לצעירים בבני ברק אצל הרב אהרון יהודה לייב שטיינמן. בין השנים תשכ"ז-תשכ"ז למד בישיבת גרודנא באשדוד, שם נמנה עם התלמידים הראשונים, ובין השנים תשכ"ט-תשל"א בישיבת פוניבז' הגדולה. לאחר נישואיו לאווה, בין השנים תשל"א-תשל"ד למד בכולל "שבט מחוקק", מייסודו של הרב איסר יהודה אונטרמן, אצל הרב זלמן נחמיה גולדברג. לאחר מכן למד בבית המדרש הגבוה לתלמוד והוראה בנגב בבאר שבע.

בין השנים 1975–1977, במקביל ללימודיו התורניים, השלים לימודי הסמכה להנהלת חשבונות., עמ' 16–18 לאחר מכן שירת כרב צבאי בבאלי"ש, השתתף במלחמת שלום הגליל, והגיע לדרגת סרן במילואים., עמ' 14–15 

 רבנות 
בשנת ה'תשל"ז החל הרב כ"ץ לשמש כראש כולל בית המדרש הגבוה לתלמוד והוראה בנגב. בשנת ה'תשל"ח (1978) נסמך לרבנות בידי הרבנים רפאל כדיר צבאן, שלמה גורן, זלמן נחמיה גולדברג ודוד פוברסקי., עמ' 9–12 כן נסמך מטעם הרבנות הראשית לרבנות עיר ולדיינות., עמ' 21–22 בקיץ תשל"ח החליף את הרב יצחק כהן, רבה של אירלנד, בתפקידו.

החל משנת ה'תשמ"ט כיהן כרב שכונה בבאר שבע, תחת כהונתו של אביו כרב העיר, והיה אחראי על תחום המקוואות והעירובין בעיר.

 דיינות 
הוסמך לדיינות בשנת ה'תש"ן (1990)., עמ' 71 ב-29 ביוני 1992 התמנה לכהן כדיין בבית הדין הרבני, כיהן בבתי הדין בחיפה ובאשקלון, וב-1 ביוני 2011 מונה להיות אב בית דין באשקלון. בשנת 2014 מונה לכהן במינוי זמני בבית הדין הרבני העליון. ב-31 ביולי 2016 החל לכהן כחבר בבית הדין הרבני הגדול בירושלים. פרש מכהונתו בהגיעו לגיל הפרישה, ב-13 באוגוסט 2019.

מפסיקותיו
 כתובה שערכה בשקלים ישנים, תיגבה באותו סכום בשקלים חדשים, וכן בכל שינוי בערך הכסף.
 חייב בעל הלום קרב במצב נפשי בעייתי, לגרש את אשתו, בשל היותו מחוסר יכולת לתפקד כבעל.

קישורים חיצוניים
 פסק דין של הרב כ"ץ, אתר "דעת".

הערות שוליים

קטגוריה:ישראלים ילידי סלובקיה
קטגוריה:דייני בית הדין הרבני הגדול
קטגוריה:בוגרי ישיבת פוניבז'
קטגוריה:רבנים חרדים ישראלים
קטגוריה:באר שבע: רבני שכונות
קטגוריה:רבנים צבאיים ישראלים
קטגוריה:אבות בית הדין הרבני באשקלון
קטגוריה:ישראלים שנולדו ב-1949